**Spojená škola Kráľovnej pokoja, Na Závaží 2, Žilina**

**Základná škola sv. Cyrila a Metoda**

Pedagogická rada školy prerokovala elektronicky dňa 15. 12. 2020 spôsob aplikácie [Usmernenia ministerstva školstva zo dňa 9. 12. 2020](https://www.ucimenadialku.sk/usmernenia/hodnotenie/Usmernenie%201.%20polrok_1%20S%C5%A0.pdf) k hodnoteniu a klasifikácii prospechu a správania žiakov **základných škôl za prvý polrok školského roka 2020/2021** pre potreby našej školy s nasledovným výsledkom:

Usmernenie k hodnoteniu a klasifikácii prospechu a správania žiakov

Základnej školy sv. Cyrila a Metoda

za prvý polrok školského roka 2020/2021

1. **Celkové hodnotenie žiakov základných škôl**

Podľa § 55 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov možno hodnotiť žiakov základných škôl nasledovne:

a) slovným hodnotením,

b) klasifikáciou („známkou“),

c) kombináciou klasifikácie a slovného hodnotenia

Vo vyučovacích predmetoch, ktoré sú určené v školskom vzdelávacom programe ako neklasifikované a nemožno ich hodnotiť ani slovne, sa na vysvedčení uvedie slovo „absolvoval/-a“ alebo „neabsolvoval/-a“

**V prvom ročníku** základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 **priebežné hodnotenie aj celkové hodnotenie realizuje slovným hodnotením.**

**V druhom až štvrtom** ročníku hodnotíme žiakov v priebežnom aj celkovom hodnotení klasifikáciou – známkami.

**V piatom až deviatom r**očníku hodnotíme žiakov v priebežnom aj celkovom hodnotení klasifikáciou - známkami.

O vyučovacích predmetoch z **komplementárnych vzdelávacích oblastí ,** ktorých školské vyučovanie bolo obmedzené – HUV, VYV, OBN, TSV, THD a  RMK, pedagogická rada rozhodla: pri úprave kritérií hodnotenia sa budú klasifikovať ako doposiaľ – známkou. Po dohode s vyučujúcimi podkladom na hodnotenie môže byť projekt, riešenie úloh, praktická práca, referát a pod.

Prezenčné vzdelávanie trvalo do 16. 10. 2020, získané podklady na hodnotenie spolu s podkladmi z dištančného vzdelávania budú slúžiť k celkovému hodnoteniu žiakov v 1. polroku školského roka 2020/21.

1. **Kritériá hodnotenia žiakov základných škôl**

Celkové **hodnotenie žiakov základnej školy a klasifikácia** ako aj zmeny hodnotenia a klasifikácie počas školského roka sa podľa § 18 ods. 11 vyhlášky prerokujú a **odsúhlasia v pedagogickej rade.**

**„Prezenčné“ vzdelávanie**

Škola postupuje pri hodnotení a klasifikácii žiakov základných škôl podľa prvého bodu tohto usmernenia. Ak pre závažné objektívne príčiny napr. z dôvodu nedostatočných podkladov k hodnoteniu alebo izolácie žiaka z dôvodu choroby a iných, nemožno žiaka hodnotiť v riadnom termíne v prvom polroku, túto skutočnosť prerokuje pedagogická rada a žiak sa za prvý polrok v riadnom termíne nehodnotí. Riaditeľ základnej školy určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka.

**„Dištančné“ vzdelávanie**

Škola postupuje pri hodnotení a klasifikácii žiakov základných škôl podľa prvého bodu tohto usmernenia. Ak pre **závažné objektívne príčiny** napr. z dôvodu nedostatočných podkladov na hodnotenie alebo izolácie žiaka z dôvodu choroby a iných, nemožno žiaka hodnotiť v riadnom termíne v prvom polroku, túto skutočnosť prerokuje pedagogická rada a žiak sa za **prvý polrok** v **riadnom termíne nehodnotí.** Riaditeľ základnej školy určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Tohto žiaka možno hodnotiť na **základe komisionálnej skúšky** **alebo získaním** **podkladov k hodnoteniu**. Podkladom môžu byť projekty, riešenia komplexných úloh alebo samostatné praktické práce spracované žiakmi.

**Ak**

a) žiak základnej školy **nesplnil požiadavky** učiteľa v rámci dištančného vzdelávania **zo subjektívnych príčin napr. neodovzdanie úloh alebo žiadna účasť na dištančnom vzdelávaní bez ospravedlnenia** a iné,

b) **konanie žiaka** podľa písm. a) **bolo prerokované v pedagogickej rade za prvý štvrťrok**,

c**) zákonní zástupcovia žiaka boli preukázateľne informovaní** o nesplnení požiadaviek podľa písm. a) a

d) **zlepšenie nenastalo - je klasifikovaný známkou nedostatočný,** hodnotený slovne s vyjadrením neplnenia cieľov v neklasifikovanom vyučovacom predmete alebo bol hodnotený podľa § 18 ods. 10 vyhlášky slovom „neabsolvoval“ s celkovým prospechom neprospel.

Ak **najviac z dvoch vyučovacích predmetov,** ktoré sa vyučujú len v prvom polroku, má žiak základnej školy prospech nedostatočný, v slovnom hodnotení nesplnil ciele vyučovacieho predmetu alebo bol hodnotený podľa § 18 ods. 10 vyhlášky slovom „neabsolvoval“ s celkovým prospechom neprospel, môže vykonať opravnú skúšku, a to najneskôr do rokovania pedagogickej rady o hodnotení za druhý polrok.

1. **Doklad o získanom vzdelaní**

Podľa § 55 ods. 10 a 11 školského zákona

„(*10)* ***V posledný vyučovací deň prvého polroka školského roka*** *triedny učiteľ vydá žiakovi výpis slovného hodnotenia alebo klasifikácie prospechu a správania žiaka za prvý polrok. Tento výpis nie je verejnou listinou.* **Vysvedčenie za prvý polrok sa vydáva na základe žiadost***i zákonného zástupcu alebo zástupcu zariadenia.*

(11) ***V posledný vyučovací deň školského roka sa vydáva žiakom vysvedčenie,*** *ktoré obsahuje hodnotenie a klasifikáciu prospechu a správania žiaka za oba polroky príslušného školského roka. V posledných ročníkoch vzdelávacích programov stredných škôl a odborných učilíšť sa žiakom vydáva vysvedčenie v poslednom vyučovacom dni pred začiatkom záverečnej skúšky, maturitnej skúšky, záverečnej pomaturitnej skúšky alebo absolventskej skúšky.“*.

Výpis slovného hodnotenia alebo klasifikácie prospechu a správania žiaka za prvý polrok sa vydáva na papieri bez štátneho znaku a bez vodotlače. Riaditeľ základnej školy po prerokovaní v pedagogickej rade určí výber tlačiva vysvedčenia 605, 606 alebo 607 podľa spôsobu hodnotenia uvedeného v § 55 ods. 1 školského zákona. Tlačivá vzorov vysvedčení sú zverejnené na webovom sídle Ministerstva školstva, vedy, výskumu a športu Slovenskej republiky na školský rok 2019/20203 ) a sú platné aj pre školský rok 2020/2021.

Pri hodnotení žiakov s ŠVVP budeme vychádzať z platnej legislatívy, z najnovších usmernení Ministerstva školstva, z odporúčaní popísaných v IVVP a tiež v správach z vyšetrení z pedagogických centier.

Prítomní: členovia pg. rady pri ZŠ sv. Cyrila a Metoda podľa prezenčnej listiny

V Žiline 15. 12. 2020

Zapísala: Mgr. Oľga Palková Overila: Mgr. Mária Jakubcová